**ร่างขอบเขตของงาน (Terms of Reference : TOR)**

งานปรับปรุงเส้นท่อเมนจ่ายน้ำให้ตำบลบางสระเก้า ม.1 (ถนนบ้านเนิน) การประปาส่วนภูมิภาคสาขาจันทบุรี

**1. ความเป็นมา**

การประปาส่วนภูมิภาคเขต 1 ได้รับจัดสรรงบประมาณประจำปี 2556 วงเงินงบประมาณ 2,235,000.- บาท (ไม่รวม Vat) ในการดำเนินการงานปรับปรุงเส้นท่อเมนจ่ายน้ำให้ตำบลบางสระเก้า หมู่ 1 (ถนนบ้านเนิน) การประปาส่วนภูมิภาคสาขาจันทบุรี

**2. วัตถุประสงค์**

เพื่อให้ระบบส่ง – จ่ายน้ำ เกิดประสิทธิภาพเพียงพอต่อผู้ใช้น้ำ และเพื่อบริหารจัดการทรัพยากรน้ำที่มีอยู่อย่างจำกัดให้เกิดประโยชน์สูงสุด

**3. ผู้ประสงค์จะเสนอราคาต้องมีคุณสมบัติ ดังต่อไปนี้**

3.1 ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

3.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

3.5 ผู้ประสงค์จะเสนอราคาต้องมีผลงานการก่อสร้างประเภทงานวางท่อขยายเขตจำหน่ายน้ำ หรือ งานปรับปรุงเส้นท่อ หรือ งานวางท่อส่งน้ำ อย่างใดอย่างหนึ่ง ผลงานดังกล่าวต้องเป็นผลงานสัญญาเดียวที่ได้ดำเนินการแล้วเสร็จตามสัญญา นับตั้งแต่วันที่สิ้นสุดสัญญาจนถึงวันยื่นซองข้อเสนอ วงเงินไม่น้อยกว่าร้อยละ 30 ของราคากลาง (ไม่น้อยกว่า 712,941.-บาท) ทั้งนี้จะต้องแนบสัญญาและบัญชีแสดงปริมาณงานราคาค่าก่อสร้าง พร้อมหนังสือรับรองผลงานมาพร้อมซองยื่นข้อเสนอ และต้องเป็นคู่สัญญาโดยตรงกับส่วนราชการหรือหน่วยงานของรัฐ ยกเว้นผู้รับจ้างที่ผ่านการขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ.

3.6 ผู้ประสงค์จะเสนอราคา จะต้องแสดงบัญชีรายชื่องานและวงเงินค่าก่อสร้างทั้งหมดที่อยู่ระหว่างผูกพันสัญญากับหน่วยงานของรัฐและเอกชน ณ วันที่ยื่นซองเสนอราคาพร้อมลงนามรับรอง

3.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

3.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

3.9 คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

ผู้ประสงค์จะเสนอราคาที่ได้รับการคัดเลือกหากมีการทำสัญญาซึ่งมีมูลค่าตั้งแต่ 500,000.- บาท (ห้าแสนบาท) ขึ้นไป กับ กปภ. ต้องจัดทำบัญชีแสดงรายรับรายจ่ายและยื่นต่อกรมสรรพากร และปฏิบัติตามประกาศคณะกรรมการ ป.ป.ช. เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ.2554 และที่แก้ไขเพิ่มเติม และ กปภ.สงวนสิทธิ์ที่จะไม่ก่อนิติสัมพันธ์กับบุคคล หรือ นิติบุคคลซึ่งได้มีการระบุชื่อไว้ในบัญชีรายชื่อว่าเป็นคู่สัญญาที่ไม่ได้แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ เว้นแต่บุคคลหรือนิติบุคคลนั้นจะได้แสดงบัญชีรายรับรายจ่ายตามประกาศดังกล่าว หรือได้มีการปรับปรุงแก้ไขให้ถูกต้อง และมีการสั่งเพิกถอนรายชื่อจากบัญชีดังกล่าวแล้ว

**4. งานที่ต้องจัดทำ**

4.1 จัดหาท่อและอุปกรณ์ประปามาทำการวางและประสานท่อตามแบบเลขที่ กปภ.ข.1-0369/56 (1/2, 2/2)

4.2 ทดสอบความดันน้ำในท่อ และทดสอบการรั่วซึมของท่อ

4.3 ซ่อมผิวจราจร ไหล่ทาง ทางเท้า และอื่น ๆ ตามแนวที่ท่อวางผ่านให้เรียบร้อย

4.4 งานอื่น ๆ ตามที่ระบุในแบบแปลน รายการประกอบแบบและที่แนบในเอกสารประกอบสัญญา

**5. ระยะเวลาดำเนินการ**

ระยะเวลาดำเนินการไม่เกิน 60 วัน นับถัดจากวันที่สัญญามีผลบังคับใช้

**6. ราคากลาง**

ราคากลางงานปรับปรุงเส้นท่อเมนจ่ายน้ำให้ตำบลบางสระเก้า ม.1 (ถนนบ้านเนิน) การประปาส่วนภูมิภาคสาขาจันทบุรี เป็นเงิน 2,376,470.-บาท (รวมภาษีมูลค่าเพิ่ม)

ในการเสนอราคา ผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 4,000.- บาท จากราคากลางงานก่อสร้าง และการเสนอลดราคาครั้งถัดๆไป ต้องเสนอลดราคาครั้งละไม่น้อยกว่า 4,000.- บาท จากราคาครั้งสุดท้ายที่เสนอลดแล้ว

---------------------------------------